28/07/2020 | Administración LocalMunicipal
Fene
Secretaría
Aprobación definitiva da modificación do Regulamento orgánico municipal

ANUNCIO Elevado a definitivo, por non se presentar reclamacións, o acordo plenario de data 05.03.2020, de aprobación provisional da modificación do Regulamento orgánico municipal, procédese, de acordo co disposto no artigo 49 da Lei 7/1985, de 2 de abril, Reguladora das Bases do Réxime Local, a facer público o texto íntegro das modificacións introducidas. Por tratarse de disposicións normativas de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. SEGUNDA MODIFICACIÓN DO REGULAMENTO ORGÁNICO MUNICIPAL – Artigo 57, quedará redactado como segue: 1. De cada sesión que se realice levantarase acta pola Secretaría, na que haberá de constar: a) Lugar da reunión, con expresión do nome do municipio e local en que se realiza. b) Día, mes e ano. c) Hora en que comeza. d) Nome e apelidos da Presidencia, dos membros da Corporación presentes, dos ausentes que se escusaron e dos que falten sen escusa. e) Carácter ordinario ou extraordinario da sesión, e se se realiza en primeira ou en segunda convocatoria. f) Asuntos que examinen, opinións sintetizadas dos grupos ou membros da Corporación que interviñesen nas deliberacións e incidencias destas. g) Votacións que se verifiquen e no caso das nominais o sentido en que cada membro emita o seu voto. Nas votacións ordinarias farase constar o número de votos afirmativos, dos negativos e das abstencións. Farase constar nominalmente o sentido do voto cando así o pidan os interesados. h) Hora en que a Presidencia levante a sesión.2. Sen prexuízo do anteriormente establecido, as sesións poderán ser gravadas. O ficheiro resultante da gravación, xunto coa certificación expedida polo/a secretario/a da autenticidade e integridade deste e cantos documentos en soporte electrónico foran utilizados como documentos da sesión, poderán acompañar á acta das sesións, sen necesidade de facer constar nela os puntos principais das deliberacións. Cando se optara pola gravación das sesións realizadas ou pola utilización de documentos en soporte electrónico, deberán conservarse de forma que se garanta a integridade e autenticidade dos ficheiros electrónicos correspondentes e o acceso a estes por parte dos membros do órgano colexiado. – Introdúcese un novo artigo 57 bis co seguinte contido: “Artigo 57 bis En todo o non previsto neste capítulo serán de aplicación as disposicións sobre funcionamento do Pleno. – Introdúcese un novo artigo 60 co seguinte contido: Artigo 60. As actas 1. De cada sesión que se realice levantarase acta pola Secretaría, na que haberá de constar: a) Lugar da reunión, con expresión do nome do Municipio e local en que se realiza. b) Día, mes e ano. c) Hora en que comeza. d) Nome e apelidos da Presidencia, dos membros da Corporación presentes, dos ausentes que se escusaron e dos que falten sen escusa. e) Carácter ordinario ou extraordinario da sesión, e se se realiza en primeira ou en segunda convocatoria. f) Asuntos que examinen. g) De solicitarse, opinións sintetizadas dos membros da Corporación que interviñesen nas deliberacións e incidencias destas. h) Hora en que a Presidencia levante a sesión.2. Sen prexuízo do anteriormente establecido, as sesións poderán ser gravadas. O ficheiro resultante da gravación, xunto coa certificación expedida polo/a secretario/a da autenticidade e integridade deste e cantos documentos en soporte electrónico foran utilizados como documentos da sesión, poderán acompañar á acta das sesións, sen necesidade de facer constar nela os puntos principais das deliberacións. Cando se optara pola gravación das sesións realizadas ou pola utilización de documentos en soporte electrónico, deberán conservarse de forma que se garanta a integridade e autenticidade dos ficheiros electrónicos correspondentes e o acceso a estes por parte dos membros do órgano colexiado. En Fene, 23 de xullo de 2020, asinado dixitalmente polo alcalde, Juventino José Trigo Rey.